**Fundargerð Dansþings 2022**

Dansþing Dansíþróttasambands Íslands var haldið þann 18. maí 2022 kl. 17:30 í fundarsal ÍSÍ á 3. hæð að Engjavegi 6 Laugardal, Reykjavík.

Dagskrá Dansþings samkvæmt lögum DSÍ:

1. **Þingsetning og staðfesting á lögmæti þingsins í samræmi við lög félagsins.**

Bergrún Stefánsdóttir setur þing og lögmæti þess staðfest.

1. **Kosning þingforseta og þingritara.**

Valdimar Leó Friðriksson kosin þingforseti og Tinna Karen Guðbjartsdóttir þingritari.

1. **Kosning þriggja manna kjörbréfanefndar.**

Samþykkt var að skipa í nefndina eftirfarandi: Heiðrún Svanhvít Níelsdóttir HK, Helga Harðardóttir DR og Rakel Ýr Isaksen DÍK. Nefndin fór yfir kjörbréf og var niðurstaðan eftirfarandi um fjölda fulltrúa: DÍK 15, HK 12, DÍH 7, Hvönn 7, DR 3, DFB 2.

1. **Skýrsla stjórnar.**

Bergrún Stefánsdóttir flutti skýrslu stjórnar.

1. **Endurskoðaðir reikningar lagðir fram og skýrðir.**

Kara Arngrímsdóttir fór yfir reikninga og útskýrði.

1. **Umræður um skýrslu stjórnar og reikninga sambandsins.**

Þórður Rafn Ragnarsson gerir athugasemd við mikla hækkun á árgjaldi WDSF í rekstrarreikningi 2021. Bergún svarar því til að þetta sé vegna vangoldinna greiðslna 2015,2016,2017 og 2018 sem hefði verið gert upp.

1. **Skýrsla stjórnar og reikningar sambandsins borin undir atkvæðagreiðslu.**

Skýrsla og reikningar samþykkt samhljóða.

1. **Fjárhagsáætlun næsta fjárhagsárs.**

Kara Arngrímsdóttir fer yfir fjárhagsáætlun næsta árs og hún samþykkt samhljóða.

1. **Ávörp gesta.**

Andri framkvæmdastjóri ÍSÍ flytur þingi kveðjur frá forseta og stjórn ÍSÍ. Talar um að mikilvægt sé fyrir aðildarfélög að standa saman og þannig gera sambandið sitt sterkara. Andri sagði að von væri á aukagreiðslu frá ríkinu vegna heimsfaraldursins og sagði frá verkefnum ÍSÍ.

Andri kemur með ábendingu um lög sambandsins og sagði að ekki væri þörf á að leggja fram endurskoðaða reikninga fyrir ekki stærra samband heldur mætti breyta í reikningar lagðir fram og ekki þyrfti heldur að bera skýrslu stjórnar upp til samþykktar.

1. **Tillögur mótanefndar um tímasetningar dansíþróttamóta næsta keppnistímabil.**

Kjartan Birgisson formaður mótanefndar leggur fram tillögur fyrir keppnir næsta árs. Kom með ábendingu um nýtt Blackpool mót á næsta ári sem er sömu helgi og síðusta mót ársins er áætlað.

1. **Tillögur um breytingar á lögum teknar til afgreiðslu**

Atli Már Sigurðsson greinir frá tillögu stjórnar um breytingar á lögum sem samþykktar eru samhljóða.

1. **Kosning stjórnar, varastjórnar og skoðunarmanna reikninga samkvæmt tillögum uppstillingarnefndar.**

Atli Már Sigurðsson – DÍH/ÍBH var einn í framboði til formanns og því sjálfkjörinn.

Kosið var um tvo fulltrúa til tveggja ára, Kara Arngrímsdóttir – DR/ÍBR og Helga Björg Gísladóttir – DÍK/UMSK voru einar í framboði og því sjálfkjörnar.

Magnús Ingólfsson HVÖNN/UMSK og Ólafur Már Hreinsson HK/UMSK sitja sitt seinna ár.

Kosið var um varamenn í stjórn í eftirfarandi röð:

Jóhann Gunnar Arnarson DÍK

Ragnar Sverrisson DFB

Einnig bárust eftirfarandi framboð til varastjórnar Áróra Kristín Hólmfríðardóttir HK og Guðbjörg Ingunn Magnúsdóttir Hvönn.

Skoðunarmenn reikninga voru kosnar þær Heiðrún Svanhvít Níelsdóttir og Sigríður Biering

1. **Kosning fulltrúa á Íþróttaþing ÍSÍ**

Kosningu frestað til næsta árs.

1. **Önnur mál.**

1. Bergrún Stefánsdóttir veitir Örvari Möller silfurmerki DSÍ, Hildur Ýr veitir viðurkenningunni móttöku í fjarveru Örvars. Kjartan Birgisson fær Gullmerki DSÍ.

2. Ólafur Már Hreinsson kemur upp og gerir athugasemdir við rekstrarreikning og fjárhagsáætlun, sagði að mótakostnaður þegar hann sá um gerð fjárhagsáætlana hafi aldrei verið undir 13.000.000 en nú væri einungis áætlaðar 7.500.000. Ólafur spáir „dauða“ DSÍ á næstu 3 árum þar sem sjóðir félagsins verði orðnir tómir.

3. Atli Már Sigurðsson kemur upp, tekur undir með Ólafi að keppnir séu alltaf í mínus. Greinir frá að DÍH hafi tekist að skaffa húsnæði fyrir mót DSÍ frá ÍBH og minnkað þannig tap og skorar á aðildarfélög UMSK og ÍBR að reyna að fá sín héraðssambönd til að skaffa húsnæði.

Valdimar vekur athygli á að félögin geti óskað eftir því við bæjarfélögin sem þau halda úti sinni starfsemi í að fá húsnæði og þeim beri raun skylda til sjá félögunum fyrir húsnæði.

4. Kristmann Hjálmarsson kemur með tillögu um kaup á þeim búnaði sem DSÍ þarf til mótahalds og leitað verði til ÍSÍ varðandi geymslu á þeim búnaði þannig væri til lengri tíma hægt að spara í leigukostnaði vegna búnaðs. Valdimar bendir á ýmsa sjóði sem hægt er að sækja um styrk til tækjakaupa.

5. Ellen kemur upp og þakkar stjórn fyrir starf sitt á síðasta ári sem ekki væri sjálfgefið. Ræðir samskiptavandamál innan íþróttarinnar, sjálfboðaliðar kvarta mikið undan því að ekki sé hægt að vinna vinnuna því stöðugt sé fundið að öllu.

6. Atli Már Sigurðsson ávarpar þing sem nýr formaður DSÍ og slítur þingi.

Þannig fram farið

Tinna Karen Guðbjartsdóttir

Þingritari